Komisijas priekšlikumu precizējumi Kriminālsodu izpildes likumā
(Nr. 1379/Lp14)


1. Izteikt 30. panta pirmo daļu šādā redakcijā:
“Sodu izpildes laikā šajā likumā noteiktās sodu izpildes institūcijas organizē starpinstitūciju sadarbības sanāksmes, lai atbilstoši soda izpildes institūcijas un citu iesaistīto institūciju kompetencei koordinētu pasākumus un aktivitātes nolūkā mazināt risku, ka notiesātais izdara jaunu noziedzīgu nodarījumu.”.

2. Izteikt 44. panta nosaukumu šādā redakcijā:
“44. pants. Notiesātā ievietošana konkrētā brīvības atņemšanas iestādē atkārtoti .”

3. Izteikt 54. panta pirmās daļas 2. punktu šādā redakcijā:
“2) informāciju par ieslodzīto, kurš ir bijis tiesnesis, tiesu sistēmai piederīga persona, izmeklēšanas iestādes, soda izpildes institūcijas  valsts institūcijas, kas veic operatīvo darbību, pašvaldības policijas vai citas ar valsts un sabiedrības drošības nodrošināšanu saistītas valsts institūcijas nodarbinātais, viņa laulātais, partneris vai pirmās pakāpes radinieks;”.

4. Izteikt 124. panta trešās daļas 2. punktu šādā redakcijā:
“2) tikties ar laulāto, partneri, radinieku vai citu personu;”.

5. Izteikt 132. panta ceturto daļu šādā redakcijā:
“(4) Ja notiesāto atklātajā cietumā ilgstoši neapmeklē radinieki, laulātais, partneris vai persona, ar kuru līdz soda izpildes sākumam notiesātajam ir bijusi kopēja saimniecība vai kopīgs bērns, vai notiesātajam ilgstoši nav piemērots šā likuma 129. panta 5. punktā minētais pamudinājums, brīvības atņemšanas iestādes priekšnieks var atļaut notiesātajam tikties ar minētajām personām atsevišķā telpā uz laiku līdz sešām stundām.”.

6. Izteikt 170. panta septīto daļu šādā redakcijā:
“(7) Šā likuma 166. panta pirmās daļas 4. punktā paredzētais sods neattiecas uz audzināšanas iestādē nepilngadīgajiem esoša notiesātā satikšanos ar likumisko pārstāvi. Šā likuma 166. panta pirmās daļas 4. punktā, otrās daļas 1. punktā un ceturtajā daļā paredzētais sods – aizliegt laulātā, partnera, radinieku vai citu personu kārtējo apmeklējumu – neattiecas uz notiesātā satikšanos ar aizgādni.”.

7. Izteikt 204. panta ceturto daļu šādā redakcijā:
“(4) Ja probācijas klients, kuram ir piemērots sabiedriskais darbs, ir saņēmis brīdinājumu par šā likuma 196.panta pirmās daļas 4.punktā, 199. panta pirmās daļas 3.un 4. punktā minēto pienākumu nepildīšanu, neņem vērā izteikto brīdinājumu un atkārtoti bez attaisnojoša iemesla nepilda šos pienākumus, Dienesta amatpersona izsaka probācijas klientam brīdinājumu un nosūta tiesai iesniegumu par sabiedriskā darba aizstāšanu ar īslaicīgu brīvības atņemšanu vai probācijas uzraudzību. Ja probācijas klients ir 14 līdz 25 gadus vecs un atkārtoti bez attaisnojoša iemesla nepilda pienākumus, Dienesta amatpersona var pieņemt lēmumu veikt preventīvas pārrunas vai atkārtoti brīdināt probācijas klientu.”.

8. Izteikt 231. panta sesto daļu šādā redakcijā:
“(6) Ja probācijas klients pēc brīdinājuma saņemšanas turpina nepildīt uzliktos pienākumus, Dienesta amatpersona lemj par iesnieguma par kriminālvajāšanas turpināšanu nosūtīšanu prokuroram.”.

9. Izteikt 237. pantu šādā redakcijā:
“237. pants. Papildsoda — tiesību ierobežošana — izpildes kārtība
(1) Notiesātajam, kuram piespriesta tiesību ierobežošana, ir pienākums ievērot viņam uzliktos tiesību ierobežojumus.
(2) Tiesa pēc sprieduma, ar kuru persona notiesāta ar tiesību ierobežošanu, spēkā stāšanās vai prokurors pēc attiecīga priekšraksta par sodu spēkā stāšanās attiecīgi tiesas spriedumu vai prokurora priekšrakstu par sodu nosūta izpildei institūcijai (ja tāda ir), kas ir kompetenta uzraudzīt attiecīgā tiesību ierobežojuma ievērošanu, lai tā veiktu konkrētas darbības tiesību ierobežojuma īstenošanai.
(3) Institūcija, kas saņēmusi šā panta otrajā daļā minēto nolēmumu, rīkojas atbilstoši tās darbību reglamentējošos normatīvajos aktos noteiktajai kompetencei.
(4) Ja valsts vai pašvaldības institūcija konstatē, ka notiesātais pārkāpj papildsoda — tiesību ierobežošana — izpildes nosacījumus, tā par attiecīgo pārkāpumu nekavējoties informē Kriminālprocesa likumā noteikto iestādi, kas ir atbildīga par kriminālprocesa norisi.”.
